་ཞིང༌། རྗེ་བཙུན་གོང་མ་རང་གི་ཕྱག་གི་གླེགས་བམ་དངོས་མ་རང་ལ་ཚད་མར་བྱ་རིགས་སོ། །གཞན་དུ་ན་འཁོར་ལྷ་མོ་བསྐྱེད་
པ་ན་ཡང་རྩ་འདབ་སོ་སོ་ཡོངས་སུ་གྱུར་པ་ལས་བསྐྱེད་དགོས་པར་འགྱུར་ལ། དེ་ལྟར་ན་སྲས་དོན་མ་ལས། འཁོར་གྱི་ལྷ་མོ་ཚུལ་དེ་ལྟ་བུ་དྲུག་ཅུ་རྩ་བཞིས་བསྐོར་བ་བསྒོམ་པ་ནི། སྤྲུལ་པའི་རྩ་འདབ་དྲུག་ཅུ་རྩ་བཞི་པོ་དེ་ཉིད་

আ
།ཞལ་ཕྱག་གི་རྣམ་པར་སྒོམ་པའོ། །ཞེས་གསུངས་པ་དང་འགལ་ཏེ། རྩ་འདབ་ལྷ་ཞལ་ཕྱག་གི་རྣམ་པར་སྒོམ་པ་ཙམ་ལས། རྩ་འདབ་ལས་ལྷ་བསྐྱེད་པར་མ་གསུངས་པའི་ཕྱིར། གནད་ཀྱི་དོན་ནི་
སྲས་དོན་མ་ལས། ལྟེ་བ་སྤྲུལ་པའི་འཁོར་ལོར་ཨཾ་ལ་བཅོམ་ལྡན་འདས་ཡོན་ཏན་རྣམ་པར་དག་པ་རིན་ཆེན་འབྱུང་ལྡན་སྐུ་མདོག་གསེར་བཙོ་མ་ལྟ་བུ་ཞེས་སོགས་གསུངས་པས། ཨཾ་ལ་རིན་ཆེན་འབྱུང་ལྡན་ཞལ་ཕྱག་གི་རྣམ་པ་
ཅན་གསལ་འདེབས་པ་དང༌།གསང་གནས་ཀྱི་ཧ་ལ་དོན་ཡོད་གྲུབ་པ་ཞལ་ཕྱག་གི་རྣམ་པ་ཅན་གསལ་འདེབས་པ་སོགས་གོང་མའི་དགོངས་པ་ཡིན་ནོ། །ཕྱིས་སུ་རང་བཟོ་ཅན་རྣམས་ཀྱིས་ལ་ལ་ས་སྦྱར་བས་མཁས་པར་ཁས་འཆེ
བ་འགའ་ཞིག་ལ་ཡང་འབྱུང་ཁུངས་ཀྱི་འཁྲུལ་གཞི་བྱུང་བ་ཡིན་ནོ། །མདོར་ན་ལུས་དཀྱིལ་འདི་ལ་རང་བཞིན་གྱིས་གྲུབ་པའི་དཀྱིལ་འཁོར་དང༌། མ་བཅོས་པའི་དཀྱིལ་འཁོར་དང༌། གདོད་ནས་གྲུབ་པའི་དཀྱིལ་འཁོར་དུ་ི
གསུངས་པ་དེ་གོ་ན་འཁྲུལ་པ་གཞི་མེད་དུ་ངེས་པར་འགྱུར་རོ། །འདིར་ཕོ་བྲང་ལྔའི་ལུས་དཀྱིལ་བཞེད་ན། བརྟག་གཉིས་ཀྱི་རྡོ་རྗེ་རིགས་ཀྱི་ལེའུ་ལས། ལྟེ་བ་སྤྲུལ་པའི་འཁོར་ལོ་ལ་པདྨ་འདབ་མ་དྲུག་ཅུ་རྩ་བཞི་དང༌། ཆོས་ཀྱི་
འཁོར་ལོ་ལ་འདབ་མ་བརྒྱད་དང༌། ལོངས་སྤྱོད་རྫོགས་པའི་འཁོར་ལོ་ལ་འདབ་མ་བཅུ་དྲུག་དང༌། བདེ་བ་ཆེན་པོའི་འཁོར་ལོ་ལ་འདབ་མ་སུམ་ཅུ་རྩ་གཉིས་སོ།ཻ།ཞེས་འཁོར་ལོ་བཞིར་གསུངས་པ་ཇི་ལྟར་ཞེ་ན། དེ་ནི་འཕགས་

པའི་བདེན་བཞི་ལ་སོགས་པ་གཞི་ལམ་འབྲས་བུའི་ཆོས་ཐམས་ཅད་བཞི་ཚན་དུ་བསྡོམས་ནས་འཆད་པའི་སྐབས་ཡིན་པས་འཁོར་ལོ་བཞིར་གསུངས་ཀྱང༌། དོན་ལ་བདེ་ཆེན་གྱི་འཁོར་ལོ་ཞེས་པ་དེ་ཀས་སྤྱི་བོ་བདེ་ཆེན་གྱི་འཁོར་ལོ་
དང་གསང་གནས་བདེ་ཆེན་གྱི་འཁོར་ལོ་གཉིས་སྟོན་པས་འཁོར་ལོ་ལྔར་འགྱུར་བ་ནི་གྲུབ་པའི་དབང་ཕྱུག་རྣམས་ཀྱི་དགོངས་པ་ཡིན་ཏེ། སློབ་དཔོན་དགྲ་ལས་རྣམ་རྒྱལ་གྱིས། གསང་བའི་པདྨ་སུམ་ཅུ་གཉིས། །ཞེས་
དང་། རྣལ་འབྱོར་དབང་ཕྱུག་གིས། གསང་གནས་ཕྱེད་ཐིག་ལེས་བརྟན་ཅེས་དང༌། ལམ་བསྡུས་པ་ལས། དཀྱིལ་འཁོར་ལྔ་ལ་བཏུད་དེ་བསྐྲུན། །ཞེས་སོགས་གསུངས་པའི་ཕྱིར། གཉིས་པ་སྦྱོང་བྱེད་ལྷའི་རྣམ་པར་གང་
བསྒོམ་པ་ནི། རྗེ་བཙུན་ཡུམ་གྱི་ལུས་དཀྱིལ་ལྟ་བུ་ལ་ས་ལམ་བགྲོད་ཚུལ་གྱི་དབང་དུ་བྱས་པའི་ནང་གི་ཡུལ་ཆེན་གྱི་གནས་རྣམས་སུ་ལྷ་བསྒོམ་པཻའི་ལུས་དཀྱིལ་དང༌། ཕུང་ཁམས་སྐྱེ་མཆེད་ཐམས་ཅད་སྦྱོང་བའི་དབང་དུ་བྱས
ནས། ཕོ་བྲང་ལྔའི་ལྷ་བརྒྱ་ལྔ་བཅུ་རྩ་བདུན་ཡབ་བཞིན་དུ་བསྒོམ་པའི་ལུས་དཀྱིལ་གཉིས་ཀ་ཚང་བས་ཟབ་པར་ཀུན་མཁྱེན་བླ་མས་བདེ་ཆེན་བཅུད་སྙིང་དུ་གསུངས་ལ། དེའི་ཤེས་བྱེད་ཀྱི་ལུང་ཁུངས་རྗེ་བཙུན་ཆེན་པོས་བདག་མེད་
མའི་བྱིན་རླབས་ཀྱི་ཆོ་ག་ལས། ཡེ་ཤེས་ཀྱི་དཀྱིལ་འཁོར་དགུག་གཞུག་བྱས་པའི་རྐྱེན་གྱིས་ནས། ལུས་ཀྱི་དཀྱིལ་འཁོར་ལྷ་མོ་བཅོ་ལྔ་དང༌། ལྷ་བརྒྱ་ལྔ་བཅུ་རྩ་བདུན་བསྒོམ། ཞེས་གསུངས་པ་འདི་ཡིན་པས། སྤྱི་བོ་སྣ་
426

།ཚོགས་རྡོ་རྗེ་ཞེས་པ་ནས། རྟེན་གྱི་དཀྱིལ་འཁོར་དང་ཞེས་པའི་བར་དཀྱུས་བཞིན་ལ། བརྟེན་པ་ལྷ་སྒོམ་ཚུལ། ནང་གི་ཡུལ་ཆེན་དང༌། ཕོ་བྲང་ལྔའི་ལུས་དཀྱིལ་གཉིས་ཀ་ཚང་བའི་ཡུམ་གྱི་ལུས
དཀྱིལ་དང༌། ཕོ་བྲང་ལྔའི་ཡབ་ཀྱི་ལུས་དཀྱིལ་གཉིས་གང་བསྒོམ་ཀྱང་ཆོག་ལ། ཕྱག་ལེན་ལ་ཕལ་ཆེར་ཡབ་ཀྱི་ལུས་དཀྱིལ་བསྒོམ་པ་ལས། འོན་ཀྱང་ཐུན་རེ་ལ་ཡུམ་གྱི་དེ་ཡང་བསྒོམ་པར་འདོད། སྒོམ་ཚུལ་འདི་ལྟར་བྱ་
སྟེ། བདག་མེད་མའི་བྱིན་རླབས་ཀྱི་ཐོ་ཡིག་ལས། སྙིང་གའི་དབུས་ན་རྩ་གསུམ་མམ་ལྔའི་ངོ་བོ་བདག་མེད་མ་བཞུགས། སྤྱི་བོ་དང་སྤྱི་གཙུག་ན་རྡོ་རྗེ་མ་ཞེས་སོགས་གསུངས་པའི་རྩ་གསུམ་ནི་སྙིང་གའི་རྩ་དབུ་མའི་རྒྱབ་ངོས་
དང་རོ་རྐྱང་ཡིན་ལ། ལྔ་ནི་རོ་རྐྱང་ལ་ཡང་མདུན་རྒྱབ་ཀྱི་ཆ་གཉིས་ཕྱེ་བས་ལྔར་འགྱུར་བ་ལ་དགོངས། ལྷར་བསྐྱེད་ཚེ་བདག་མེེད་མ་གཅིག་ཀ་ཡིན་པས་ངག་འདོན་ལ། སྙིང་གའི་དབུས་ཀྱི་རྩ་དབུ་མའི་རྒྱབ་ངོས་དང༌། རོ་རྐྱང་ཡི
གི་ཚོགས་པ་དེ་ཉིད་རྗེ་བཙུན་རྡོ་རྗེ་བདག་མེད་མ། སྤྱི་བོ་དང་སྤྱི་གཙུག་རྡོ་རྗེ་མ་ཞེས་པ་ནས། ཕྱོགས་ཀྱི་བཞི་ནི་གཙོ་མོའི་ངོ་བོ་ཞེས་པའི་བར་བྱིན་རླབས་ཀྱི་ཐོ་ཡིག་བཞིན་བྱས་ལ། ཞལ་ཕྱག་རྣམས་ཀྱང་བདག་མེད་མའི་སྒྲུབ་
ཐབས་ན་ཡོད་པ་བཞིན་གསལ་བཏབ། དེ་ནས་ཕོ་བྲང་ལྔའི་ལུས་དཀྱིལ་ཡབ་བཞིན་ལ། སྙིང་གའི་ཐུགས་རྡོ་རྗེ་ཡབ་ཡུམ་བསྐྱེད་པའི་ཚེ། སྙིང་གའི་རྩ་ཡི་གེ་ཧཱུྃ་གི་ནང་གི་ཁམས་དེ་ཐུགས་རྡོ་རྗེ་དང༌། དེའི་ཕྱི་ཤུན་གྱི་མདུན་ངོོས་

ཀྱི་རྩ་དབུ་མ་དེ་མ་མ་ཀིའི་རྣམ་པར་བསྒོམ་པ་གལ་ཆེ་བས། ངག་འདོན་ལ་དངོས་སུ་བརྗོད་པའམ། ཡང་ན་ངག་འདོན་དཀྱུས་བཞིན་ལ། བསྒོམ་དོན་གྱི་ཚེ་དེ་བཞིན་མ་འཛོལ་བ་དགོས་སོ། །རྗེ་བྱམས་པ་ཆོས་ལེགས་
པས། སྙིང་གའི་དབུས་ཀྱི་རྩ་ཡི་གེ་ཧཱུཾ་གི་དབྱིབས་ཅན་དེ་རྗེ་བཙུན་རྡོ་རྗེ་བདག་མེད་མ་ཞེས་གསུངས་པ་ནི་ཡུམ་གྱི་ལུས་དཀྱིལ་གྱི་ཚེ་ལྷ་མོ་བཅོ་ལྔ་ཁོ་ན་སྒོམ་པར་གསུངས་ན་དེ་ལྟར་ཡིན་དུ་ཆུག་ཀྱང༌། ཡུམ་གྱི་ཚེ་གཉིས་ཀའི་ལུས་
དཀྱིལ་གྱི་ལྷ་མོ་སྒོམ་པར་གསུངས་པས་རྣམ་དབྱེ་འདི་ལྟར་ཤེས་དགོས་སོ། །དེའི་གནད་ཀྱང་རྣལ་འབྱོར་དབང་ཕྱུག་གི་ལམ་འབྲས་ཀྱི་ལུས་དཀྱིལ་འདི་ལ་ནང་གི་ཡུལ་ཆེན་དང༌། ཕོ་བྲང་ལྔའི་ལུས་དཀྱིལ་གཉིས་ཀ་ཚང་ན་མཆོག་
ཡིན་ཞིང༌། དེ་གཉིས་ཀ་མ་བྱུང་ཀྱང༌། ཕོ་བྲང་ལྔའི་ལུས་དཀྱིལ་མ་ཆད་པ་བྱས་ནས། དེ་ལམ་དུས་ཀྱི་དབང་ཐུན་གཉིས་ལ་སོགས་པར་ཏིང་ངེ་འཛིན་གྱིས་བསྐུར་བ་འཆག་མེད་དུ་བསྒོམ་པ་ཡིན་ཏེ། ལམ་གྱི་ཐུན་བཞི་ལ་དབང་ི
བཞི་བསྒོམ་པས་ཞེས་སོགས་གསུངས་པའི་ཕྱིར་དང༌། ཁྱད་པར་གསལ་བྱེད་ཉེར་གཉིས་ཀྱི་ནང་གི་ལུས་དཀྱིལ་གྱི་ཡིག་ཆུང་དེ་ཕོ་བྲང་ལྔའི་ལུས་དཀྱིལ་གྱི་ཡི་གེ་ཡིན་པས་སོ། །དེས་ན་ཕོ་བྲང་ལྔའི་ལུས་དཀྱིལ་མ་བསྒོམ་པར་ནང་
གི་ཡུལ་ཆེན་རྣམས་སུ་ལྷ་མོ་བཅོ་ལྔ་ཙམ་བསྒོམ་ནས་ལམ་དུས་ཀྱི་དབང་བླངས་པས་ནི་ལམ་འབྲས་པའི་ལུགས་ཀྱི་ལམ་དུས་ཀྱི་གོ་མི་ཆོད་དམ་སྙམ་སྟེ། རྒྱུ་མཚན་བཤད་མ་ཐག་པ་དེ་ལྟར་རོ། །ཞར་བྱུང་ལ་མིག་ཏུ་གཏི་མུག་རྡོ་རྗེ་

།མའམ། བྱང་ཆུབ་སེམས་དཔའ་ས་སྙིང་སྒོམ་པ་སོགས་ཕྱི་ནང་གི་སྐྱེ་མཆེད་ཀྱི་ལྷ་བཅུ་གཉིས་དང༌། ཚིགས་ཆེན་བཅུར་ཁྲོ་བོ་བཅུ་བསྒོམ་པ་རྣམས་ཀྱང་མ་ཆད་པ་དགོས་ཤིང༌། ཡན་ལག་གི་ལྷ་ཉེར་
གཉིས་པོ་འདི་དག་ཕོ་བྲང་ལྔའི་ལུས་དཀྱིལ་གྱི་ལྷ་ནི་མ་ཡིན་ཏེ། ཡབ་ཀྱི་ཕོ་བྲང་ལྔའི་ལྷ་ལ་བརྒྱ་ལྔ་བཅུ་རྩ་བདུན་དུ་ངེས་པར་གསུངས་པས། དེ་ལྟ་བུའི་བརྒྱ་དང་ལྔ་བཅུ་རྩ་བདུན་ནི་ལྟེ་བའི་རྩ་འདབ་ཀྱི་ལྷ་དྲུག་ཅུ་རྩ་བཞིའི་སྟེང་
དུ། གསང་གནས་དང་སྤྱི་བོའི་རྩ་འདབ་ཀྱི་ལྷ་རྣམས་བསྣན་པས་བརྒྱ་དང་ཉི་ཤུ་རྩ་བརྒྱད། དེའི་སྟེང་དུ་མགྲིན་པའི་བཅུ་དྲུག་དང་སྙིང་གའི་བརྒྱད་བསྣན་པས་བརྒྱ་དང་ལྔ་བཅུ་ང་གཉིས། དེའི་སྟེང་དུ་ཕོ་བྲང་ལྔའི་གཙོ་བོ་ཡབ་ཡུམ་
ཤྲྰིབསྡོམས་ནས་གྲངས་རེ་རེ་བྱས་པའི་ལྔ་བསྣན་པས་ཕོ་བྲང་ལྔའི་ལྷ་བརྒྱ་ལྔ་བཅུ་རྩ་བདུན་དུ་གྲུབ་སྟེ། དཔེར་ན་ཡབ་ཀྱི་དཀྱིལ་འཁོར་ལ་ཡུམ་ཡོད་ཀྱང་ལྷ་དགུར་འཇོག་པ་དང༌། དབང་གི་ལྷ་རིགས་ལྔ་ལ་ཡུམ་ལྔ་ཡོད་ཀྱང་། གཙོ་
བོའི་ཡུམ་གཙོ་བོ་དང་མཉམ་སྦྱོར་དུ་བཞུགས་པས་ལོགས་སུ་མི་བགྲང་བའི་གནད་ཀྱི་ཡུམ་བཞི་ཞེས་པ་བཞིན་ནོ། །དེའི་སྟེང་དུ་ཡན་ལག་གི་ལྷ་ཉེར་གཉིས་དང་བཅས་པས་ཀུན་དྲིལ་བརྒྱ་དང་བདུན་ཅུ་དོན་དགུ་འབྱུང་བ་ཡིན་ནོ། །
གསུམ་པ་སྒོམ་ཚུལ་དམིགས་པའི་ཁྱད་པར་ལ། གནས་གང་དུ་སྒོམ་པ། རྣམ་པ་ཇི་ལྟར་སྒོམ་པ། ཚད་ཇི་ཙམ་སྒོམ་པ། གྲངས་ཇི་ལྟར་བསྒོམ་པ། རིམ་པ་ཇི་ལྟར་བསྒོམ་པ། མཚམས་གང་དུ་སྒོམ་པ་དང་དྲུག །དང་པོ་

ཀྱེ་རྡོར་ཆོས་སྐོར་
ནི། སྦྱང་གཞི་གང་ན་ཡོད་པའི་གནས་དེར་བསྒོམ་སྟེ། ཐུགས་རྡོ་རྗེ་མི་བསྐྱོད་པ་སོགས་ལྷ་བརྒྱ་ལྔ་བཅུ་རྩ་བདུན་ནི་ཕོ་བྲང་ལྔར་བསྒོམ། དེ་ཡང་གསང་གནས་བདེ་ཆེན་གྱི་འཁོར་ལོ་ནི་རྡོ་རྗེ་ནོར་བུའི་ནང་གི་སྐེད་པར་
བསྒོམ། མགྲིན་པ་ལོངས་སྤྱོད་ཀྱི་འཁོར་ལོ་མགྲིན་པའི་ལྟོང་ལྟོང་འདི་ཉིད་ཀྱི་ནང་དུ་བསྒོམ། ཁྲོ་བོ་བཅུ་ནི་ཚིགས་ཆེན་བཅུའི་གནས་ན་ཧཱུཾ་རིང་པོ་རེ་ཡོད་ས་དེར་བསྒོམ། དེ་ཡང་ཚིགས་ཆེན་བཅུ་ནི་སྤྱི་བོ་དང་རྐང་མཐིལ་གཉིས་ནི་
སྟེང་འོག་ཕྱོགས། ལག་པའི་གྲུ་མོ་གཡས་གཡོན་དང༌། ལྕེ་རྩེ་གསང་གནས་ཀྱི་རྡོ་རྗེ་ནོར་བུའི་རྩེ་མོའི་ཕྱོགས་དང་བཞི་ནི་ཕྱོགས་བཞིའི་དོད། དཔུང་པ་གཡས་གཡོན་དང༌། པུས་མོ་གཡས་གཡོན་ཏེ་བཞི་ནི་མཚམས་ཡིན་
ནོ། །ཁ་ཅིག་ལག་པའི་བོལ་གོང་གཉིས་སུ་གཤིན་རྗེ་གཤེད་དང༌། ཤེས་རབ་མཐར་བྱེད་བསྒོམ་ཟེར་བ་ནི་མི་འཐད་དེ། དེ་ལྟར་ན་ཕྱོགས་བཞིའི་དོད་འཇོག་ཚུལ་དང་འགལ་ཞིང་ཁྱད་པར་དུ་ལག་པའི་རྩ་བར་བསྒོམ་པ་ལུང་ཚད་མ་
ལས་གསུངས་ལ། ལག་པའི་རྩ་བ་ནི་གྲུ་མོ་གཉིས་པོ་ཡིན་གྱི་བོལ་གོང་གཉིས་པོ་མ་ཡིན་པའི་ཕྱིར་གསུང་ངོ་། །གཏི་མུག་རྡོ་རྗེ་མ་ནི་མིག་འབྲས་གཡས་གཡོན་དུ་བསྒོམ། ཞེ་སྡང་རྡོ་རྗེ་མ་ནི་རྣ་བ་གཡས་གཡོན་གྱི་ནང་གི་བུ་ག་
ན་ཡི་གེ་ཟེེ་ཡོད་ས་དེར་བསྒོམ། སེར་སྣ་རྡོ་རྗེ་མ་ནི་སྣའི་ནང་བུ་ག་གཡས་གཡོན་གྱི་འཛོམ་ས་སྣ་ཀྱོག་ཏུ། འདོད་ཆགས་རྡོ་རྗེ་མ་ནི་ལྕེའི་གུང་དུ། ཕྲག་དོག་རྡོ་རྗེ་མ་ནི་དཔྲལ་བའི་ནང་ཡི་གེ་ཨོཾ་ཡོད་ས་རུ། བདག་མེད་དུར་ཁྲོད
430

আ
།མ་ནི་སྙིང་གའི་རྩ་ཡི་གེ་ཧཱུཾ་གི་མདུན་ཕྱོགས་དང་རྩ་འདབ་ཀྱི་བར་དུ་སྒོམ། གཽ་རཱི་སོགས་དྲུག་ནི་མིག་སོགས་ཀྱི་ལྷ་དེ་དང་དེའི་མདུན་དུ་ཞལ་ནང་ལ་ཕྱོགས་པའི་ཚུལ་གྱིས་སྒོམ་པ་ཡིན་ནོ། །གཉིས་པ་
རྣམ་པ་ཇི་ལྟར་བསྒོམ་པ་ལ། སྔར་བཤད་པ་ལྟར་ཡུམ་གྱི་ལུས་དཀྱིལ་བསྒོམ་པ་དང་ཡབ་ཀྱི་ལུས་དཀྱིལ་བསྒོམ་པ་གཉིས་ཡོད་པ་ལས། ཕྱི་མ་ནི་ཕུང་ཁམས་སྐྱེ་མཆེད་སྦྱོང་ཞིང་གདན་གསུམ་ཚང་བའི་ལྷ་ཚོགས་བསྒོམ་པའི་དབང་
དུ་བྱས་པ་ཙམ་ཡིན་ལ། དེ་ཡང་གཞུང་བཤད་རྣམས་ལས། མིག་སོགས་ཡུལ་ཅན་གྱི་གནས་སུ་བྱང་ཆུབ་སེམས་དཔའ་ས་སྙིང་སོགས་དང༌། ཡུལ་གྱི་གནས་སུ་གཟུགས་རྡོ་རྗེ་མ་སོགས་བསྒོམ་པར་གསུངས་ལ། དོན་དེ་ཉིད་ཀྱི་
༈དབང་དུ་བྱས་ནས་འཇམ་དབྱངས་ས་པཎ་གྱིས། ས་ཡི་སྙིང་པོ་རྡོ་རྗེ་འཆང༌། །ནམ་མཁའི་སྙིང་པོ་སྤྱན་རས་གཟིགས། །ཞེས་སོགས་དང༌། གཟུགས་སོགས་རྡོ་རྗེ་ལྷ་མོར་སྟོན། །ཞེས་གསུངས་པ་ཡིན་ནོ། །དེ་ཡང་གཏི་མུག་
རྡོ་རྗེ་མ་སོགས་བསྒོམ་པ་ནི་གྲུབ་ཆེན་བྲག་ཕུག་པའི་ཕྱག་ལེན་དེ་ཡང་རྩ་རྒྱུད་ཀྱི་དགོངས་པ་ཡིན་པས་དེ་གཉིས་གང་བྱས་ཀྱང་འགལ་བ་མེད་ཅིང་ཚད་ཐུབ་རེ་ཡིན་གསུང་ངོ་། །གསུམ་པ་ནི། གཙོ་བོ་ལྔ་ནི་མཐེའུ་ཆུང་གི་སོར་མོའི་
ཚད་ཙམ་དང༌། འཁོར་དང་ཡན་ལག་གི་ལྷ་རྣམས་ནི་ནས་འབྲས་ཙམ་མོ། །རྩལ་སྦྱང་བའི་ཕྱིར་ཆེ་བ་རི་རབ་ཙམ་སྒོམ་པ་ཡང་ཡོད་དོ། །བཞི་པ་ནི་སྦྱང་གཞིའི་གྲངས་དང་མཐུན་པར་སྒོམ། དེ་ཡང་མིག་རྣ་བ་དེའི་ཡུལ་གཟུགས་
431

ཀྱེ་རྡོར་ཆོས་སྐོར་
སོགས་དང་རྐང་མཐིལ་རྣམས་གཉིས་གཉིས་ཡོད་པས་སྦྱོང་བྱེད་ལྷ་ཡང་གཉིས་གཉིས་ཡོད་ཀྱང་རིགས་འདྲ་བ་གྲངས་གཅིག་ཏུ་བྱའོ། །ལྔ་པ་ནི། གསལ་འདེབས་པའི་ཚེ་ལུས་ཆགས་པའི་ཐོག་མ་ཡིན་པས་ལྟེ་བ་ནས་གསལ་
འདེབས། སེམས་འཛིན་པའི་ཚེ་ཏིང་ངེ་འཛིན་འཆར་བའི་གནས་ཡིན་པས་སྙིང་ག་ནས་ཐོག་མར་འཛིན་པ་ནི་རྗེ་བཙུན་ས་སྐྱ་པ་ཡབ་སྲས་ཀྱི་ལུགས་སྲོལ་རྨ་མེད་པ་ཡིན་གསུངས། དྲུག་པ་ནི། ཕྱིའི་བསྐྱེད་རིམ་དང་འབྲེལ་ན་ཡེ
ཤེས་པ་དགུག་གཞུག་བྱས་པའི་རྐྱེན་གྱིས་ལུས་དཀྱིལ་གསལ་འདེབས། ནང་བསྐྱེད་རིམ་རྐྱང་པ་བསྒོམ་ཚེ་ཚོགས་ཞིང་སྤྱན་དྲངས་མཆོད་པ་སོགས་ཚར་བའི་རྗེས་སུ་ཚོགས་ཞིང་དེ་ཉིད་རང་ལ་བསྟིམ་པ་ནས་དེའི་རྐྱེན་གྱིས་ལུས་
དཀྱིལ་གསལ་འདེབས་པ་ཡིན་ནོ། །བཞི་པ་མན་ངག་ཐུན་མོང་མ་ཡིན་པའི་འགྲེལ་ཚུལ་ནི་ལམ་བྱེད་བཞི་ལྡན་དུ་ཉམས་སུ་ལེན་པ་སྟེ། སྙིང་ག་རུ་ཐུགས་རྡོ་རྗེའི་ཕོ་བྲང་ལྟ་བུ་གཅིག་ལ་མཚོན་ན། རྩ་ཡི་གེ་ཧཱུཾ་རྩ་འདབ་བརྒྱད་དང་
བཅས་པ་ལྷ་མོར་གསལ་བཏབ་པ་རྣམ་པ་ལམ་བྱེད། རྣམ་པ་དེ་དག་མེ་ལོང་ལྟ་བུའི་ཡེ་ཤེས་སམ་འབྲས་དུས་ཀྱི་མི་བསྐྱོད་པར་མོས་པ་ནི་མོས་པ་ལམ་བྱེད། འབྲས་དུས་ཀྱི་མི་བསྐྱོད་པ་དངོས་ཡིན་པར་བསྒོམ་པ་ནི་འབྲས་བུ་ལམ་
བྱེད། དེ་ལྟར་བསྒོམ་པས་འབྲས་བུ་དངོས་ཀྱིས་རྣམ་པ་དེ་བྱིན་གྱིས་བརླབས། དེས་སྒྲུབ་པ་པོའི་རྒྱུད་བྱིན་གྱིས་བརླབས་པ་ནི་བྱིན་རླབས་ལམ་བྱེད་ཡིན་ནོ། །དེ་སྐད་དུ་རྗེ་བཙུན་རིན་པོ་ཆེས། ཞེན་པས་འཇུག་ཅིང་འབྲེལ་པས་མི་
432

།བསླུ་བ་ཞེས་གསུངས་པ་ཡིན་ནོ།
།དེའི་དོན་ཡང་འབྲས་བུ་དངོས་ལ་ཞེན་པས་ལམ་མམ་རྣམ་པ་ལ་འཇུག་ཅིང་འབྲས་བུ་དང་རྣམ་པ་གཉིས་ངོ་བོ་དབྱེར་མེད་པའི་ཚུལ་གྱིས་འབྲེལ་བས་ན་རྣམ་པ་དེ་ལྟར
བསྒོམ་པས་འབྲས་བུ་ཐོབ་པ་ལ་མཻ་བསླུ་བ་ཡིན་ནོ་ཞེས་པའོ། །དབང་བཞིའི་ལམ་ཚང་བར་ཡང་ཉམས་སུ་ལེན་ཏེ་སྐུའི་དབྱིབས་ཞལ་ཕྱག་གི་རྣམ་པ་ཅན་དུ་ཤར་བ་ནི་བུམ་དབང་གི་ལམ། རྣམ་པ་དེ་ཉིད་བདེ་བར་ཤར་བ་ནི་གསང་
དབང་གི་ལམ། རང་བཞིན་སྟོང་གསལ་དུ་ཐག་ཆོད་པ་ཤེར་དབང་གི་ལམ། ངོ་བོ་བདེ་སྟོང་ཟུང་འཇུག་ཏུ་གནས་པ་ནིི་དབང་བཞི་པའི་ལམ་མོ། །དེ་སྐད་དུ་འདོན་བྱ་ལས་ཀྱང་སྐུ་དབྱིབས་ཞེས་སོགས་འབྱུང་བ་ཡིན་ནོ། །སྐུ་བཞི་
རང་བཞིན་ལྷུན་གྲུབ་ཀྱི་ཚུལ་གྱིས་ཚང་བ་ཡང་ཉམས་སུ་ལེན་ཏེ། གཅིག་ལ་དཔེར་མཚོན་ན། སྙིང་གའི་དབུས་ན་རྩ་ཡི་གེ་ཧཱུྃ་གི་དབྱིབས་ཅན་གྱིས་ཡོད་པ་དེ་ནི་སྤྲུལ་སྐུ། ཡི་གེ་དེ་ཉིད་ནི་ལོངས་སྐུ། དེའི་ནང་ན་གནས་པའི་
ཁམས་དྭངས་མ་ནི་ཆོས་སྐུ། དེ་དང་དབྱེར་མེད་དུ་གནས་པའི་རླུང་ནི་ངོ་བོ་ཉིད་སྐུ་ཡིན་ནོ། །དེ་སྐབས་སུ་འདོན་བྱའི་ཚིག་ལས། ལུས་རྩ་སྤ